בס"ד

.

**סיכום השיעור, פרשת יתרו, הרב איתמר**

השיעור יעסוק בסיפור הגעת יתרו וציפורה למחנה ישראל.

"וַיִּשְׁמַע יִתְרוֹ כֹהֵן מִדְיָן, חֹתֵן מֹשֶׁה, אֵת כָּל-אֲשֶׁר עָשָׂה אֱלֹהִים לְמֹשֶׁה, וּלְיִשְׂרָאֵל עַמּוֹ: כִּי-הוֹצִיא יְהוָה אֶת-יִשְׂרָאֵל, מִמִּצְרָיִם. ב וַיִּקַּח, יִתְרוֹ חֹתֵן מֹשֶׁה, אֶת-צִפֹּרָה, אֵשֶׁת מֹשֶׁה--אַחַר, שִׁלּוּחֶיהָ"(שמות פ' יח פס' א)

באופן מפתיע אנחנו שומעים לראשונה על שילוחי צפורה ואנחנו בכלל לא מכירים את העניין, ויותר מזה, אנחנו יודעים שהיא יצאה איתו ממדין למצרים

בנוסף, אנחנו שומעים פה לראשונה שנולד למשה עוד בן אליעזר, "וְשֵׁם הָאֶחָד, אֱלִיעֶזֶר--כִּי-אֱלֹהֵי אָבִי בְּעֶזְרִי, וַיַּצִּלֵנִי מֵחֶרֶב פַּרְעֹה" וכנראה, לפי מדרש שמו שהוא נולד לאחר מעמד הסנה.

המפרשים מתלבטים מה זה בדיוק "שילוחיה" ומתי זה קרה.

*ויקח יתרו חותן משה את צפורה אשת משה אחר שלוחיה. רבי יהושע אומר אחר שנפטרה ממנו בגט נאמר כאן שלוח ונאמר להלן שילוח מה שלוח האמור להלן גט אף כאן גט. רבי אלעזר המודעי אומר מאחר שנפטרה ממנו במאמר שבשעה שאמר הקדוש ברוך הוא למשה לך הוצא את עמי בני ישראל ממצרים* (מכילתא פרשת יתרו פרשה א*)*

במיכלתא יש שתי הצעות. רבי יהושע מסביר שמשה נתן לציפורה גט וגירש אותה ממש. לעומתו רבי אלעזר המודעי אומר שמשה לא גירש אותה אלא רק החזיר אותה למדיין. באמצע הדרך בעצת אהרון משה מחזיר את ציפורה והילד הביתה.

כמו כן ישנם מפרשים שמציעים שאחרי האירוע הדרמטי במלון בדרך למצרים ציפורה מבינה שמסוכן להמשיך ומחליטה לחזור למדיין.

כל אופן כנראה שהשימוש במילה שילוחין מרמז שקרה כאן אירוע משמעותי.

כדי להבין את הסיפור לעומק נחזור למפגש הראשון של משה וציפורה על הבאר ונשווה אותו לסיפור המפגש של יעקב ורחל.

במבט כללי שני הסיפורים דומים מאוד, בשני הסיפורים הגבר בורח מפני הסכנה, שניהם פוגשים רועים, שנים מושעים ומצילים את המצב, בשני המקרים הם משקים את הצאן, בשני המקרים הם מוזמנים לבית החותן ומתחתן עם ביתו, שינהם רועים את צאן המשפחה ומבקשים לחזור למולדתם בעקבות התגלות ה' אלהים.

בנוסף לדמיון הרב ישנם מספר הבדלים , בסיפור יעקב מוזכר שמה של האישה ויעקב מנשק אותה ובבאר במדין לא לא מוזכר השם והיא באה עם אחיותה,. בשני הסיפורים הבנות מספרות לאביהן מה שקרה אבל לבן מזמין את יעקב לביתו במילים הרבה יותר אישיות מאשר כהן מדיין.

בהמשך לאותו הכיוון, יעקב מבקש במיוחד את רחל בניגוד למשה.

מכל ההבדלים אנחנו רואים שבסיפור יעקב ורחל יש אהבה במבט ראשון, יש אינטימיות. מרכז הסיפור הוא יעקב ורחל ואהבה שלהם והישיבה הארוכה אצל לבן הוא רק על מנת לממש את אהבה.

לעומת זאת, בסיפור משה וציפורה, המוקד הוא לא האהבה אלא הצורך של משה למצוא מקלט. והאישה – ציפורה, ממצטרפת כחלק מהעסקה לישיבה בבית.

ההשוואה מלמדת אותנו שלא נוצר שום דבר אינטימי בין ציפוריה למשה, לפחות הכתוב מסתיר זאת והכתוב לא מגלה לנו שום דיבור בניהם למעט משפט חריף שצפורה אומרת למשה "כי חתן דמים אתה לי"

כמו כן, סיפור משה דל מאוד לא רק בהשוואה לרחל ויעקב אלא גם לאברהם ושרה. שאברהם ושרה יוצאים מחרן שרה מוזכרת בשמה וכתוב "ויצאו" לעומת יציאת משה ממדיין למצרים ששם ציפורה לא מוזכרת בשמה ומשה הולך בלשון יחיד "וישב לארץ מצרים".

פעמיים בתורה ישנו תיאור של משפחות משה ואהרון, פעם אחת לקראת ההוצאה במצרים בפרשת וארא (פרק ו פס' טז) הכתוב מפרט את בני אהרון ולא מזכיר במילה את צאצאי משה. מיד לאחר פירוט צאצאי אהרון כתוב "אלה תולדות אהרון ומשה" וזהו. שום אזכור לציפורה ולגרשום ואלעזר. פעם שניה בפרשת במדבר ( פרק' ג ) אנחנו קוראים "אלה תולדות אהרון ומשה" ויש רק תיאור של משפחת אהרון. אחנו רואים שהכתוב מתעלם בצורה בולטת מצאצאי משה. חז"ל מודעים להתעלמות ומחפשים רמזים למשפחת משה בספר שופטים בסיפור על פסל מיכה, ומציעים שהנער הוא נכדו של משה אבל ברור שזה לא הפשט.

נחזור לפרשה שלנו, "וישמע יתרו חותן משה". באופן בולט ברור שהדגש בפסוקים הוא על יתרו ולא על ציפורה. יתרו הוא זה שלוקח את ציפורה אחר שילוחה ואת שניה בניה. הכתוב אומר שהם הבנים של ציפורה ולא מזכיר שהם בנים של משה. וגם בהמשך בהסבר שמותיהם של הבנים "אשר אמר גר הייתי בארץ נוכריה" שמו של משה נעלם.

בפסוק ה' ישנה עמימות מכוונת "ויבוא יתרו חותן משה ובניו ואשתו" בקריאה ראשונה אפשר היה לחשוב שהבנים הם הבנים של יתרו ורק בהמשך הפסוק מבינים שהכוונה לילדי משה וזה לא סתמי, הכתוב רוצה שנבין שהם בעצם ילדי יתרו, שילדי משה לא רואים במשה אבא.

לא משנה אם השילוחין היו גירושין גמורים או משהו יותר עדין, בשימוש במילה "שילוח" הכתוב רוצה להנכיח שבתודעה של ציפורה ובניה – משה התנתק מהמשפחה.

ובהמשך " ואשתך ושני בניה עימה" אותו הדבר, הם ילדיה ולא ילדיו, ועוד – משה יוצא רק לקראת יתרו ומנשק רק אותו ומדבר רק איתו. משה שיוצא ממצרים ולא פגש את משפחתו זמן ממשוך בפעם הראשונה שהוא נפגש איתם הוא מתעלם.

"ויבואו האוהלה..." הכנסה לאוהל במקרא היא ביטוי עדין ואינטימי שמבטא קרבה, כמו יצחק שמביא את רבקה לאוהל שרה. ומשה מביא לאוהל רק את יתרו והם מתחילים לדבר וזובחים ואוכלים ואין שום אינטרקציה עם אשתו ובניו.

בנוסף, בסוף הסוף יתרו חוזר לארצו ורק כך אנחנו מגלים שצפורה נשארת, אנחנו מבינים שהיא נשארת רק דרך התעלמות ממנה ומבניה.

גם אם הכתוב לא מספר לנו כל מה שקרה, הרושם שאנחנו מקבלים הוא שצפורה ושני הבנים הם לא חלק מהסיפור של משה. מהרגע הראשון אנחנו רואים זאת דרך ההשוואה לסיפור המפגש של יעקב ורחל . ואנחנו רואים את זה בהשוואה להליכה המשותפת של אברהם ושרה.

המפרשים מתלבטים האם האישה הכושית שמוזכרת בספר במדבר היא ציפורה או מישהי אחרת, בכל אופן גם הסיפור הזה מדגיש את חוסר הרלוונטיות של צפורה. אם זאת אכן היא אזי הסיפור מלמד אותנו שהיא לא רלוונטית, כמו שפחה, ואם זאת אישה אחרת הסיפור גם מלמד על החוסר דומיננטיות של ציפורה שמשה לוקח אישה אחרת.

חז"ל מנסים להנכיח את בני משה במדרש ומסביר שמשה מתפלל "יפקוד אלהי כל בשר אלהי הרוחות" הוא מבקש על בניו אבל בפשט אחנו לא מוצאים שום התייחסות של משה לבניו ואני רוצה להגיד שמשה הוא דמות חריגה במקרא שהתמסרות המוחלטת שלו לריבנו של עולם, לשליחות שלו, לא איפשרה לו להיות איש משפחה. וזה מקרה חריג של מנהיג שמשפחתו מוזכרת אבל היא מוזכרת בצורה של התעלמות מוחלטת.

ההתעלמות המוחלטת של משה ממשפחתו לא מקטינה אותו אלא דווקא מעצימה אותו. מובא בספרו של הבני יששכר:

 "*כאונקלוס ית צפרה אתת משה (שמות יח ב), "בתר "דפטרה. ולא תירגם "בתר דשלחה כמו תרגום יונתן בן עוזיאל. נראה דעתו דסבירא ליה שנתן לה "גט "פטורין, דאם לא כן מה משמיענו הפסוק. אך לפי הנ"ל משמיענו שכיון שנדבק בשכינה, פטר את אשתו בגט פיטורין, כי זיווגא עילאה אשתכח עימיה כמ"ש בזהר. וגם בכדי שלא יעבור על מצות עונה דהוא משועבד לה. ויונתן בן עוזיאל סבירא ליה כדעת המדרש, ומשמיענו ששמע לאהרן אחיו הגדול*"

ההצעה של רבי צבי אלימלך מדינוב היא הצעה חריפה, למשה לא היה מקום נפשי לחיי משפחה, משה היה דמות שהתמסרה באופן מוחלט למשימתו ולעם ישראל. הוא עולה להר סיני ומקבל תורה ונשאר שם ארבעים יום ללא אכילה ושתיה זה לא צורת חיים שמתאימה למשפחה. משה משלח את ציפורה כי הדבר היחיד שיש לו זה להיות שליח ה' ולחבר בין העם לבין אלהיו.

האם זאת הדרכה למנהיגות, כנראה שלא ומשה הוא יחידאי ויוצא דופן.

שמשה מבקש להיכנס לארץ ומקבל סירוב, נשאלת השאלה "מה איכפת" לריבנו של עולם, אפילו שיהושע ינהיג ומשה יכנס בתור אדם פרטי. אז יש תשובות אבל בצורה מהותית משה הוא אחד עם התפקיד שלו, ושמשה מסיים את תפקידו להביא את העם לקצה הארץ הגיע זמנו למות.

זאת הסיבה שמשה הוא היחיד שדברי הנבואה שלו הם בעצם התורה שלנו, נביאים אחרים ניבאו בשם ה' אבל היה להם פרסונה לעומת משה שהאישיות שלו התבטלה לגמרי לדבר ה'

כל אדם חווה בדרכו את הקונפליט בין התפקיד והייעוד האישי לבין המשפחה, ונדרשת רמה מסויימת של התנכרות ואמירה מסויימת שאומרת שצריך לשלם מחיר משפחתי בשביל לקיים את השליחות.

ואנחנו רואים שהרבה משפחות של מנהיגים גם בעת המודרנית שילמו מחירים כבדים. ובשום מקום בתנ"ך לא מצינו דבר כזה, לוותר על המשפחה, רק משה נדרש לוותר על המשפחה לגמרי. ישנם נביאים, הושע, ירמיהו ועוד ששילמו מחירים משפחתיים על השליחות שלהם אבל משה הוא הדמות הקיצונית ביותר.

הסיפור שלנו, שהוא משמעותי ומלמד על קבלת על מלכות שמיים של יתרו, מגלה לנו באופן מרומז ביותר על היחס של משה למשפחתו, או יותר נכון את חוסר היחס. זה קשה מאוד לחשוב על כך מהזווית של צפורה ובניה. אבל הסיפור מלמד אותנו על ההתמסרות הטוטאלית של משה לשליחותו.